אנלי יפימובה

אנלי יפימובה (באסטונית: Eneli Jefimova; נולדה ב-27 בדצמבר 2006) היא שחיינית אסטונית, אלופת אירופה בבריכת 25 מטר (אוטופן 2023) במשחה ל-100 מטר חזה וסגנית אלופת אירופה בבריכת 25 מטר (אוטופן 2023) במשחה ל-50 מטר חזה.

== ביוגרפיה ==
=== 2021 ===
באליפות אירופה שנערכה במאי בבודפשט שבהונגריה סיימה יפימובה במקום שמיני במשחה ל-100 מטר חזה בתוצאה של 1:06.83 דקות, לאחר שבשלב חצי הגמר של המשחה קבעה שיא אסטוניה חדש של 1:06.47 דקות. בנוסף, סיימה במקום 12 במשחה ל-50 מטר חזה בתוצאה של 30.97 שניות, לאחר שבשלב המוקדמות של המשחה קבעה שיא אסטוניה חדש של 30.83 שניות. כמו-כן, סיימה במקום 24 במשחה ל-200 מטר חזה בתוצאה של 2:28.64 דקות, ובמקום 56 במשחה ל-50 מטר חופשי בתוצאה של 27.38 שניות. במשחה שליחים 4x100 מטר מעורב משולב סיימה במקום 16 בשיא אסטוניה חדש של 3:50.94 דקות.

==== אלופת אירופה לנוער ====
באליפות אירופה לנוער שנערכה ביולי ברומא שבאיטליה זכתה בשלוש מדליות: זהב, כסף וארד. זהב במשחה ל-100 מטר חזה בתוצאה של 1:07.24 דקות, כסף במשחה ל-200 מטר חזה בתוצאה של 2:28.01 דקות, וארד במשחה ל-50 מטר חזה בתוצאה של 30.91 שניות.

באולימפיאדת טוקיו שנערכה בהמשך החודש סיימה במקום 16 במשחה ל-100 מטר חזה בתוצאה של 1:07.58 שניות, ובמקום 27 במשחה ל-200 מטר חזה בתוצאה של 2:27.87 דקות.

==== סגנית אלופת אירופה בבריכת 25 מטר ====
באליפות אירופה בבריכת 25 מטר שנערכה בנובמבר בקאזאן שברוסיה זכתה במדליית כסף במשחה ל-100 מטר חזה בתוצאה של 1:04.25 דקות, אחרי מרטינה קררו מאיטליה (1:04.01 דקות) ויחד עם יבגניה צ'יקונובה מרוסיה. בנוסף, סיימה במקום תשיעי במשחה ל-50 מטר חזה בתוצאה של 30.10 שניות, ובמקום 19 במשחה ל-200 מטר חזה בתוצאה של 2:25.07 דקות. במשחה שליחים 4x50 מטר מעורב משולב סיימה במקום 15 בתוצאה של 1:43.07 דקות.

באליפות העולם בבריכת 25 מטר שנערכה בדצמבר באבו דאבי שבאיחוד האמירויות הערביות סיימה במקום 13 במשחה ל-100 מטר חזה בתוצאה של 1:05.44 דקות, במקום 20 במשחה ל-50 מטר חזה בתוצאה של 30.61 שניות, ובמקום 22 במשחה ל-200 מטר חזה בתוצאה של 2:25.32 דקות. במשחה שליחים 4x50 מטר מעורב משולב סיימה במקום 12 בתוצאה של 1:42.91 דקות.

=== 2022 ===
באליפות העולם שנערכה ביוני בבודפשט שבהונגריה סיימה במקום שישי במשחה ל-50 מטר חזה בתוצאה של 30.25 שניות, לאחר שבשלב המוקדמות קבעה שיא אסטוניה חדש של 30.08 שניות. בנוסף, סיימה במקום תשיעי במשחה ל-100 מטר חזה בתוצאה של 1:06.48 דקות, ובמקום 19 במשחה ל-200 מטר חזה בתוצאה של 2:28.51 דקות.

==== אלופת אירופה לנוער ====
באליפות אירופה לנוער שנערכה ביולי בבוקרשט שברומניה זכתה בשלוש מדליות זהב: במשחה ל-50 מטר חזה בתוצאה של 30.44 שניות, במשחה ל-100 מטר חזה בתוצאה של 1:06.50 דקות, ובמשחה ל-200 מטר חזה בשיא אסטוניה חדש של 2:26.85 דקות.

=== 2023 ===
==== אלופת אירופה לנוער ====
באליפות אירופה לנוער שנערכה ביולי בבלגרד שבסרביה זכתה בשתי מדליות זהב ובמדליית כסף אחת. מדליות זהב במשחה ל-50 מטר חזה בתוצאה של 30.33 שניות ובמשחה ל-100 מטר חזה בתוצאה של 1:06.81 דקות, ומדליית כסף במשחה ל-200 מטר חזה בתוצאה של 2:26.20 דקות.

באליפות העולם שנערכה ביולי בפוקואוקה שביפן סיימה במקום שישי במשחה ל-100 מטר חזה בתוצאה של 1:06.36 דקות, לאחר שבשלב חצי הגמר של המשחה קבעה שיא אסטוניה חדש של 1:06.18 דקות. בנוסף, סיימה במקום שמיני במשחה ל-50 מטר חזה בתוצאה של 30.48 שניות, ובמקום 21 במשחה ל-200 מטר חזה בתוצאה של 2:27.60 דקות. במשחה שליחים 4x100 מטר מעורב משולב סיימה במקום 19 בתוצאה של 3:53.50 דקות.

==== אלופת עולם לנוער ====
באליפות העולם לנוער שנערכה בספטמבר בנתניה שבישראל זכתה בשלוש מדליות: זהב, כסף וארד. זהב במשחה ל-50 מטר חזה בתוצאה של 30.42 שניות, כסף במשחה ל-100 מטר חזה בתוצאה של 1:06.84 דקות, וארד במשחה ל-200 מטר חזה בתוצאה של 2:26.29 דקות.

=== 2023 ===
==== אלופת אירופה בבריכת 25 מטר ====
באליפות אירופה בבריכת 25 מטר שנערכה בדצמבר באוטופן שברומניה זכתה במדליית זהב במשחה ל-100 מטר חזה בשיא אסטוניה חדש של 1:03.21 דקות, לפני בנדטה פילטו מאיטליה (1:03.76 דקות) וטס סכוטן מהולנד (1:04.04 דקות). בנוסף, זכתה במדליית במשחה ל-50 מטר חזה בתוצאה של 29.12 שניות, אחרי פילטו (28.86 שניות) ולפני ג'סמין נוצ'טיני מאיטליה ואימוגן קלארק (29.41 שניות). בנוסף, סיימה במקום שביעי במשחה ל-200 מטר חזה בתוצאה של 2:21.56 דקות. במשחה שליחים 4x50 מטר מעורב משולב סיימה במקום שישי בתוצאה של 1:38.94 דקות, ובמקום תשיעי במשחה שליחות 4x50 מטר מעורב בתוצאה של 1:49.33 דקות.

== שיאים אישיים ==
=== בריכה אולימפית ===
* 50 מטר חזה: 30.08 שניות (2022), שיא אסטוניה
* 100 מטר חזה: 1:06.18 דקות (2023), שיא אסטוניה
* 200 מטר חזה: 2:26.02 דקות (2023), שיא אסטוניה 

=== בריכת 25 מטר ===
* 50 מטר חזה: 29.10 שניות (2023), שיא אסטוניה
* 100 מטר חזה: 1:03.21 דקות (2023), שיא אסטוניה
* 200 מטר חזה: 2:19.23 דקות (2023), שיא אסטוניה 

==ראו גם ==

== קישורים חיצוניים ==

קטגוריה:שחייניות חזה
קטגוריה:שחייניות אסטוניות
קטגוריה:אלופות אירופה בשחייה
קטגוריה:שחייניות באולימפיאדת פריז (2024)
קטגוריה:ילידות 2006
קטגוריה:אסטונים שנולדו במאה ה-21